./data/phi0474/phi014/phi0474.phi014.perseus-lat2.xml
M. Tullius Cicero
postremo tu in				provinciam ire noluisti 					non possum id in te reprehendere quod in me ipso et praetore et					consule				probavi  sed tamen L Lucio Murenae provincia multas				bonas gratias cum optima existimatione attulit  habuit proficiscens					dilectum in Umbria;				dedit ei facultatem res publica liberalitatis, qua usus multas sibi tribus quae				municipiis Umbriae conficiuntur adiunxit  ipse autem in Gallia ut nostri homines				desperatas iam pecunias exigerent aequitate diligentiaque perfecit  tu				interea Romae scilicet amicis praesto fuisti; fateor; sed tamen illud cogita non nullorum				amicorum studia minui solere in eos a quibus provincias contemni					intellegunt